Stojí láska za príkoria, ktoré so sebou prináša? V rozohranej partii medzi Erichom a Lesiou pravda zmietla všetky figúrky zo šachovnice. Žiadne dohody už neplatia – zostali len dvaja hráči a ani jeden nie je ochotný ustúpiť. Puto medzi nimi je krehké, poznačené zradou a klamstvami a ani Nora ešte nepovedala posledné slovo. Obaja sa musia rozhodnúť, čo sú ochotní obetovať pre spoločnú budúcnosť. Koľko temnoty človek unesie, kým ho nenávratne zmení? Adam Farkaš, viceprezident klubu Mesační jazdci, vie, že láska v jeho svete predstavuje zbraň v rukách nepriateľa. Napriek tomu sa oženil s Júliou a teraz je jeho manželka v ohrození. Aby ju ochránil, berie spravodlivosť do vlastných rúk a pátranie po odpovediach ho privádza k Erichovi. Ericha a Adama spája spoločný cieľ, zatiaľ čo Lesiu a Júliu zväzuje neobvyklé priateľstvo. Rozhodnutie mužov ochrániť svoje partnerky bude v tejto hre rovnako dôležité ako odhodlanie žien nenechať sa zlomiť.Pravidlá hry sú pokračovaním knihy Bez pravidiel a zároveň voľným pokračovaním autorkinej debutovej série Na úteku.
Ikar, a.s. - Slovenský spisovateľ, Bratislava